2 בדצמבר
אירועים היסטוריים ביום זה

1409 – הקמת אוניברסיטת לייפציג
1462 – האציל הבוהמי יאן ז'יסקרה מצליח לפתות וללכוד את שליט ולאכיה ולאד המשפד ולמסור אותו לידי מלך הונגריה מתיאש הוניאדי
1763 – בית הכנסת טורו, העתיק ביותר באמריקה הצפונית, והראשון בשטח שעתיד להפוך לארצות הברית, מתחיל לפעול
1804 – נפוליאון בונפרטה מכתיר את עצמו לקיסר צרפת, בקתדרלת נוטרדאם
1805 – הצבא הצרפתי בראשות נפוליאון מנצח כוח רוסי-אוסטרי בקרב אוסטרליץ
1813 – הולנד מכריזה על עצמה כעל ממלכה עצמאית מצרפת, בראשות וילם הראשון, מלך הולנד
1823 – נשיא ארצות הברית ג'יימס מונרו מכריז על דוקטרינת מונרו בנאום לקונגרס
1845 – נשיא ארצות הברית ג'יימס פולק מכריז בנאום לקונגרס על ה"שליחות הגורלית" שמחייבת התפשטות ארצות הברית מערבה
1848 – פרנץ יוזף מוכתר לשליט אוסטריה
1852 – נשיא הרפובליקה השנייה של צרפת, נפוליאון השלישי מדיח את ממשלתו, אוסר את ראשי המפלגות, ומשתלט על המדינה בכוח
1867 – הסופר הבריטי צ'ארלס דיקנס, עורך לראשונה קריאה בציבור של ספרו במיסיסיפי ארצות הברית
1908 – פויי, הקיסר האחרון של סין, מוכתר בגיל שנתיים
1917 – שביתת נשק בין רוסיה למעצמות המרכז נחתמת בברסט ליטובסק, ושיחות השלום שהובילו לחוזה ברסט-ליטובסק מתחילות
1920 – הסכם אלכסנדרופול שם קץ למלחמת טורקיה–ארמניה
1927 – הכינוס ה-15 של המפלגה הקומוניסטית של ברית המועצות ננעל בסימן נגד טיהוריו של סטלין נגד אנשי שמאל, ובראשם לאון טרוצקי, שמודחים מן הוועד המרכזי של המפלגה
1930 – השפל הגדול: נשיא ארצות הברית הרברט הובר פונה לקונגרס האמריקאי בבקשה לתוכנית סיוע ציבורית בתקציב של 150 מיליון דולר
1938 – במסגרת ה"קינדר-טרנספורט" מגיע משלוח ראשון ובו 196 ילדים יהודיים מברלין אל הרוויץ' שבבריטניה
1939 – נפתח נמל התעופה לה גוארדיה בניו יורק
1942 – במסגרת פרויקט מנהטן, אנריקו פרמי מבצע תגובת שרשרת גרעינית מתחת ליציע אצטדיון אוניברסיטת שיקגו
1943 – הפצצת העיר בארי ונמלה באיטליה על ידי הלופטוואפה גורמת לבעלות הברית אבדות כבדות, שהוחמרו על ידי דליפת גז חרדל שנמצא באחת האוניות בנמל
1947 – מהומות בירושלים, במחאה על החלטת החלוקה ערבים מתקיפים את המרכז המסחרי בממילא, צועדים לכיכר ציון ונחסמים על ידי הבריטים
1947 – פורצות פרעות עדן – ערביי עדן תוקפים את הקהילה היהודית
1956 – 80 לוחמי גרילה, בראשות פידל קסטרו וצ'ה גווארה מגיעים לקובה, המהפכה הקובנית מתחילה
1958 – מוקמת ההתאחדות הכלכלית של מדינות בנלוקס
1961 – פידל קסטרו מודיע כי קובה החליטה לאמץ את הקומוניזם
1970 – הרצאת הבכורה של מישל פוקו בקולז' דה פראנס, תחת הכותרת "סדר השיח"
1971 – מוקם איחוד האמירויות הערביות
1974 – שיגור משימת סויוז 16, עם זוג קוסמונאוטים, כחלק מהכנות לטיסה משותפת סובייטית-אמריקאית אפולו-סויוז
1982 – במרכז הרפואי של אוניברסיטת יוטה, מושתל הלב המלאכותי הראשון הקבוע באדם
1988 – בנאזיר בוטו מושבעת כראש ממשלת פקיסטן, והופכת לאישה הראשונה העומדת בראש מדינה מוסלמית
1988 – שיגור משימת מעבורת החלל אטלנטיס STS-27, משימה מסווגת בשביל משרד ההגנה האמריקאי
1990 – שיגור משימת מעבורת החלל קולומביה STS-35 לטובת תצפיות אסטרונומיות
1990 – שיגור משימת סויוז TM-11 הסובייטית, המשימה ה-11 לתחנת החלל מיר, עם היפני הראשון בחלל, שהיה עיתונאי של רשת טלוויזיה
1992 – שיגור משימת מעבורת החלל דיסקברי STS-53 למשימה של 7 ימים, משימה מסווגת עבור משרד ההגנה האמריקאי
1993 – ברון הסמים הקולומביאני פאבלו אסקובר, נהרג על ידי כוחות הביטחון במדיין
1993 – שיגור משימת מעבורת החלל אנדוור STS-61, למשימת השירות הראשונה לשדרוג ותיקון טלסקופ החלל האבל
1995 – שיגור הגשושית SOHO, משימת חלל שמטרתה לחקור את פעילות השמש. פרויקט משותף של סוכנות החלל האירופאית ונאס"א
2001 – הפיגוע בקו 16 באוטובוס אגד בשכונת חליסה בחיפה, 15 הרוגים
2001 – חברת אנרון בארצות הברית מכריזה על פשיטת רגל
2007 – נכנס לתוקפו חוק ניידות המספרים המאפשר לעבור מרשת אחת לאחרת מבלי לשנות את מספר הטלפון
2010 – פורצת השרפה בכרמל, מהגדולות ביותר בהיסטוריה של מדינת ישראל, 44 נספו